ÜRO pagulasamet
ÜRO Pagulaste Ülemvoliniku Amet (inglise keeles Office of the United Nations High Commissioner for Refugees, lühend UNHCR) on ÜRO talitus, mille kohustuseks on kaitsta ja toetada pagulasi, kas riigi valitsuse või ÜRO taotlusel. Amet aitab kaasa pagulaste vabatahtlikule repatrieerumisele, kohapealsele integreerumisele või ümberasumisele kolmandasse riiki. Ameti peakorter asub Šveitsis Genfis. Amet on ÜRO Arenguprogrammi liige. UNHCR on pälvinud kaks Nobeli rahuauhinda (1954. ja 1981. aastal) ja 1986. aastal Balzani humanismi, rahu ja vendluse auhinna.